stanford-oval/wikipedia huggingface dataset:
מארק בולאן
ביוגרפיה > טי רקס

כשלהקת "John's Children" התפרקה (בעיקר בעקבות גנבת ציוד הלהקה שאוחסן באולפן), הקים בולאן עם סטיב פרג'ין טוק את להקת טירנוזאורוס רקס. להקה זו, ניגנה מוזיקה שהתאפיינה בסגנון פולק פסיכדלי ורוק אקוסטי והתבססה על שיריו של בולאן.
הלהקה הוציאה שלושה אלבומים, שחלק משיריהם זכו להשמעה ברדיו הודות לתמיכתו של שדרן הרדיו הוותיק והמוערך ג'ון פיל. הלהקה גם הופיעה בשלוש ההופעות החופשיות הראשונות שהתקיימו בהייד פארק בשנת 1968. באותה העת, נשא בולאן לאשה את חברתו ג'ון צ'יילד (מזכירת אמרגנו של סיד בארט).
בשנת 1970 הצליח בולאן בעזרת המפיק טוני ויסקונטי להקליט את להיטו הגדול הראשון "Ride a White Swan". השיר נחשב לפורץ דרך, ולמבשר תקופת הגלאם רוק (הרוק הזוהר).
הסגנון המוזיקלי לווה בהופעות מרשימות, בהן הוביל בולאן בשלל איפורי פנים ותלבושות צעקניות. באותה העת, הושפע מבולאן חברו המוזיקאי דייוויד בואי, אחריהם הלכו גם מיק ג'אגר, רוד סטיוארט ועוד.
להיטה הבא של טי רקס היה "Hot Love " ששהה בראש המצעדים במשך שישה שבועות, שהוחלף על ידי להיט נוסף של בולאן "Get It On" ששהה 4 שבועות בראשי המצעדים, והצליח להגיע למקום ה-10 במצעדי הפזמונים בארצות הברית.
האלבום "Electric Warrior" שיצא בספטמבר 1971 הפך ללהיט של אותה שנה. בשנת 1987 הגיע האלבום למקום ה-100 ברשימת מאה האלבומים הגדולים של השנים 1967–1987 שערך מגזין רולינג סטון, ובשנת 2003 הגיע באותו מגזין למקום ה-160 ברשימת 500 האלבומים הגדולים של כל הזמנים.
בשנת 1972 הנפיק בולאן שני להיטים נוספים לראשי מצעדי הפזמונים: "Telegram Sam" ו-"Metal Guru". שניים מלהיטיו הגיעו למקום השני במצעדים: "Children Of The Revolution" ו-"Solid Gold Easy Action". כמו כן, יצא באותה שנה, הסרט הדקומנטארי בבימויו של מתופף להקת הביטלס לשעבר רינגו סטאר "Born to Boogie". סרט זה תיעד הופעה חיה של טי רקס בוומבלי וכן הקלטות באולפן חברת אפל, בהם התארחו רינגו סטאר ואלטון ג'ון. באותה שנה, הצליחה הלהקה במכירת אלבומים באופן חריג, עד כדי כך ששישית מכלל מכירות האלבומים בבריטניה היו מאלבומיה של הלהקה. על פי דיווחי מכירות, הלהקה מכרה 100,000 אלבומים מדי יום, מכל מקום, אף סינגל של הלהקה לא הגיע למכירת מיליון עותקים.
בשנת 1973 התארח בולאן בלהקתו של ג'ף לין Electric Light Orchestra. באותה שנה, נראה כי חלה האטה בהצלחה המסחררת של הלהקה, אף על פי כן הוציאה הלהקה להיט גדול אחד "20th Century Boy". הלהיט הבא "The Groover" הגיע רק למקום ה-4 במצעדי הפזמונים.
האלבום "Zinc Alloy And The Hidden Riders of Tomorrow" שיצא בשנת 1974 הכיל את הלהיט ""Teenage Dream"" שהראה כי בולאן מנסה להעשיר את הסאונד של שיריו בעזרת הרחבת מספר הנגנים. באותה העת באו על סיומם נישואיו, והוא חי עם זמרת הליווי גלוריה ג'ונס שהביאה לעולם בשנת 1975 את בנו שנקרא רולאן בולאן. בולאן עבר להתגורר בארצות הברית ושם המשיך להקליט ולהוציא את אלבומיו, במקביל חלה הידרדרות במצב בריאותו עקב שימוש בקוקאין.
ביוגרפיה > השנתיים האחרונות לחייו

בשנת 1976 עזב אחרון חברי להקת טי רקס את הלהקה, ובולאן פנה לקריירה עצמאית. הוא יצא למסע הופעות מצומצם בבריטניה, והופיע בתוכניות טלוויזיה שונות. בולאן המשיך להנפיק מספר סינגלים מצליחים עד למותו בשנת 1977.
בשנת 1977, הוזמן בולאן לערוך ולהנחות תוכנית אירוח בטלוויזיה שנקראה Marc, בה שר, שוחח והציג להקות ומוזיקאים עכשוויים. בולאן הרבה להציג בתוכניתו, לבד מגרסאות חדשניות לשיריו הישנים, להקות פאנק. התוכנית ששודרה בשעה בה שבו התלמידים מבתי הספר, זכתה להצלחה גדולה בקרב בני הנוער. הפרק האחרון בסדרה, כלל דואט היסטורי בין בולאן ודייוויד בואי. במקביל להצלחת התוכנית, יצא בולאן למסע הופעות כשהוא מלווה בלהקת הפאנק הצעירה The Damned.
ביוגרפיה > מותו

מארק בולאן נהרג ב-16 בספטמבר 1977, שבועיים לפני יום הולדתו ה-30. בולאן נסע ברכב בו נהגה חברתו לחיים גלוריה ג'ונס בשובם ממסעדה כששניהם לא היו חגורים. ג'ונס איבדה שליטה על הרכב, שהתנגש בעמוד גדר ולאחר מכן בעץ. בולאן נפטר במקום וג'ונס שברה את ידה. דווח כי חשש ממוות בטרם עת ומשום כך לא נהג ברכב, ואף לא החזיק ברישיון נהיגה.
גופתו של בולאן נשרפה בקרמטוריום, ומקום התאונה הפך למקום עלייה לרגל בקרב מעריציו ומוקירי זכרו.
הערות שוליים

↑  Rachel Porter, My life with Marc Bolan, express, ‏Sep 3,2007
↑  Paul Du Noir, Paul Du Noir on Marc Bolan of T-Rex, 5 במרץ 2011
1 2  יוסי חרסונסקי, על השיר "Get It On" מתוך האלבום "Electric Warrior"
↑  Paul Bignell, Mystery of Marc Bolan's death solved, Independent, ‏16 בספטמבר 2012
↑  Phil Hebblethwaite, על מארק בולאן באתר ה-bbc, באתר bbc, ‏15 בספטמבר 2017
↑    Mick Brown, ‏Behind the glitter, The Telegraph, 31 August 2002
| --- | --- |
בקרת זהויות :  PLWABN: 9810660672605606  BIBSYS: 99041500  BNE: XX877168  BnF: cb138916461 (data)  CiNii: DA02980205  GND: 11915627X  ISNI: 0000 0001 0855 4583  LCCN: n93080773  MusicBrainz: ce0630f0-3f89-49c1-b5f0-acd88dfc9353  NDL: 00463478  NKC: ola2002152338  NLA: 61516766  NSK: 000098324  NTA: 073331147  RERO: 02-A006282364  SELIBR: 318919  SUDOC: 252730410  VIAF: 14957599   WorldCat (עם VIAF): 14957599
מארק בלקה

בלקה בתחילת כהונתו כנגיד הבנק הלאומי של פולין, 2010
מארֶק מַריאָן בֶּלְקֶה (בפולנית: Marek Marian Belka; נולד ב-9 בינואר 1952) הוא פוליטיקאי וכלכלן פולני שכיהן כראש ממשלת פולין, שר האוצר של פולין, ונגיד הבנק הלאומי של פולין. כיהן גם כנשיא קרן המטבע הבינלאומית.
ביוגרפיה

בלקה נולד בעיר לודז', שם גדל והתחנך, ברפובליקה העממית הפולנית בשנת 1952.
בלקה היה לבוגר המחלקה החברתית-כלכלית של אוניברסיטת לודז' בשנת 1972. לאחר מכן המשיך ללמוד לימודי מלגות באוניברסיטת קולומביה, אוניברסיטת שיקגו ובבית הספר לכלכלה של לונדון. הוא מחזיק בתואר שני בכלכלת סחר חוץ ותואר דוקטור בכלכלה מהאוניברסיטה לודז'. הוא נתמנה לפרופסור בשנת 1994.
ביוגרפיה > קריירה ציבורית

בין השנים 1996-1990 עבד בלקה כיועץ עבור משרד האוצר של פולין. הוא כיהן כסגן ראש ממשלת פולין ושר האוצר (2002-2001) וכיועץ כלכלי לנשיא פולין. בשנת 2003 הוא היה אחראי על המדיניות הכלכלית של קואליציית מדינות המערב במהלך מלחמת עיראק. בשנת 2005 היה מועמד לתפקיד מזכ"ל ה-OECD, אך הוא הפסיד בבחירות לתפקיד זה לאנחל גורייה.
ביוגרפיה > קריירה ציבורית > ראש ממשלת פולין

הוא יועד לכהן כראש ממשלת פולין על ידי הנשיא אלכסנדר קוושנייבסקי ב-29 במרץ 2004. הוא הושבע לתפקיד ב-2 במאי אותה שנה אך לא הצליח לקבל את התמיכה הפרלמנטרית הנדרשת עד 14 במאי, אך ב-11 ביוני הוא יועד שוב לתפקיד. ב-24 ביוני הוא הצליח לקבל מספיק תמיכה בסיים, לאחר שנערכה הצבעת אמון שעברה ברוב של 235 קולות בעד מול 215 נגד 215.
ביוגרפיה > קריירה ציבורית > נגיד הבנק הפולני

במאי 2010 מונה בלקה לכהן כנגיד הבנק הלאומי של פולין. במהלך כהונתו כנגיד הבנק אמר בנוגע לרכבת הזהב הנאצית כי "אין דבר כזה" וזאת "מתיחה".
בשנת 2014 חשף מגזין עיתון פולני הקלטת שיחה בין נגיד הבנק מארק בלקה, ושר הפנים בארטלומיי שנקייביץ'. במהלך השיחה דיברו השניים כיצד הבנק יכול לעזור למפלגת השלטון המצע האזרחי לזכות בבחירה מחדש בבחירות בשנה הבאה, הפרה לכאורה של עצמאות הבנק. בלקה אמר כי הוא לא יתפטר מתפקידו על אף השיחה השערורייתית.
ראו גם

כלכלת פולין
הערות שוליים

↑  Marek Belka is new Polish head of government
↑  ראש הממשלה לשעבר מונה לנגיד הבנק המרכזי בפולין, באתר כלכליסט, 27 במאי 2010
↑  נגיד הבנק של פולין: "הדיווח על רכבת הזהב הנאצית הוא מתיחה, לא יותר", באתר נענע10
↑  פליטת הפה של שר החוץ הפולני, באתר ישראל היום
| --- | --- |
בקרת זהויות :  PLWABN: 9810561576405606  BnF: cb13478234h (data)  CiNii: DA09197301  GND: 142318280  ISNI: 0000 0001 1458 8106  LCCN: no90004429  LNB: 000251982  RERO: 02-A002986708  SNAC: w6jz46dt  SUDOC: 035245425  VIAF: 165319993   WorldCat (עם VIAF): 165319993
לגה (קבוצה אתנית)

אנשי השבט בשנת 2007, בקבלת פנים לשגריר היפני
לגה (Lega) הוא שבט המונה כיום כרבע מיליון אנשים, המרוכזים בכפרים קטנים ביערות הגשם, ברפובליקה הדמוקרטית של קונגו בעיקר. אנשי הלגה ידועים בתחושת האחדות החברתית, ההיסטורית והתרבותית החזקה שלהם אשר מתבטאת בעיקר באמצעות הבואמי (Bwami) - מסורת תרבותית-דתית עתיקת יומין.
Brooklyn Museum 71.173 Mask Lukwakongo
אנשי שבט הלגה אינם מאוגדים תחת ארגון מדיני או שלטוני אחד, ובשל החפיפה של קבוצות מסוימות בשבט הלגה עם תרבויות ודתות אחרות, קשה להגדיר את שטחו של השבט. אנשי הלגה מאוחדים ביניהם בעיקר בשל ההיסטוריה המשותפת, הערכים המשותפים ותחושת האחדות המושרשת מימי קדם. בנוסף, אחד הגורמים המרכזיים לאיחוד בני הלגה הוא הבואמי, הממלא תפקיד מרכזי בקהילה ומספק הדרכה מוסרית לאנשי השבט. הבואמי הוא דרך חיים ופולחן היררכי, שמטרתו היא לימוד הטוב והנכון. אנשי השבט עולים בדרגות הבואמי על ידי למידה קשה וטקסים ארוכים, כאשר דרגתו של אדם בבואמי ורמת הידע שלו, משקפות את החשיבות, הכוח והעוצמה שלו בשבט.
Siedlungsgebiet der Lega
היסטוריית השבט

ההיסטוריה של שבט הלגה ארוכה מאוד. ישנן עדויות עוד מהמאה ה-16 לקיום שבט זה. אמנם הממצאים מהמאה ה-16 אינם יוצרים קשר ודאי בין אנשי אותו שבט עתיק לבין בני שבט הלגה של ימינו, אך עצם העובדה כי אנשי קדם אלו קראו לעצמם "לגה" והעובדה כי אנשי שבט הלגה מאמצים היסטוריה זו כשלהם, מהוות את הקישור בין השבט ההיסטורי לשבט הלגה של ימינו.
היסטוריית שבט הלגה מתחילה במאה ה-16 עם הגירה של אנשי לגה מאזור מזרח אפריקה (אוגנדה היום) לאזור המרכז (הרפובליקה הדמוקרטית של קונגו של ימינו). אנשי הלגה נחשבו לאורך השנים לאנשי מלחמה, אגרסיביים ופראיים. הדבר קיבל חיזוק בכך שבמהלך המאה ה-17 אנשי הלגה החלו במסעות כיבוש רבים באזור רואנדה של ימינו. התרבות החזקה מאוד של אנשי השבט הובילה לאימוץ מרכיבים רבים מתרבותם על ידי הקבוצות הכבושות, ובכך השבט הגדיל את כוחו ואת שטחו.
במאה ה-18 היו כפרי שבט הלגה מוקפים בקבוצות סוחרים ערבים וסוואהיליים אשר איימו על עצמאותם, ועסקו בעיקר בסחר באוצרות טבע ובעבדים. אותן קבוצות, בשליטת סוחר העבדים והאוצרות טיפו טיפ (Tippu Tip בתרגום חופשי) כבשו את שבט הלגה ובעזרת סוכנים אספו מהם את אוצרותיהם, בעיקר שנהב, וסחרו באנשיהם.
בשנות ה-70 וה-80 של המאה ה-19, גבר העניין האירופאי ביבשת אפריקה באופן דרמטי. משלחות מחקר אירופיות הגיעו לשטחה של שבט הלגה בסוף המאה ה-19. האזור מופה על ידי מגלה הארצות הבריטי הנרי מורטון סטנלי, דבר שאיפשר את הקולוניזציה האירופאית. בועידת ברלין בשנת 1885 קונגו בתוכה גם שבט הלגה הועברה לרשותו של לאופולד השני מלך הבלגים. הוא הפך אותה לרכושו הפרטי וקרא לה "מדינת קונגו החופשית". המשטר הקולוניאלי אפשר לשבט הלגה אוטונומיה מוגבלת כדי למנוע התנגדות מצדו. הבלגים החלו לראות בתרבות הבואמי כגורם מאיים לתרבות ולסדר של המשטר הקולוניאלי, שכן החוזק של תרבות הבואמי כמכתיב את דרך ההתנהגות והפעולות של השבט לא תאם את רצונות המשטר הקולוניאלי. הבלגים הוציאו את מנהגי הבואמי אל מחוץ לחוק בשנת 1933, ושוב בשנת 1948, והחלו לרדוף אחר אנשי הלגה. בדרך זו, גרמו הבלגים לשינוי משמעותי באומנות ובטקסים של השבט, אשר בוצעו במחתרת.
בשנת 1960 קיבלה הרפובליקה הדמוקרטית של קונגו (אז נקראה זאיר) את עצמאותה מהשלטון הבלגי, ובכך גם גרמה להכרה מחדש של תרבות הבואמי ושבט הלגה, אשר עברו בתקופה זו שינויים רבים, ותרבותם כבר לא הייתה כבעבר. מאז קבלת העצמאות, שבט הלגה נאלץ להתמודד עם מלחמות אזרחים בין השבטים השונים באזור, אשר הובילו לעוני רב וניצול של אנשי שבט הלגה את דרגתם ומעמדם על מנת להשיג מזון ואמצעים.
כלכלת השבט

בתחילת דרכם היו בני שבט הלגה עוסקים בעיקר בציד וליקוט בהתאם למשאבי השטח בו הם חיו. עם תחילת הכיבוש הקולוניאלי החלו הבלגים לכפות על אנשי שבט הלגה את גידול הבננות והאורז, ובכך שינוי את אופי המחייה של אנשי השבט. עם סיומו של השלטון הקולוניאלי הבלגי, אנשי שבט הלגה מיקדו את מרבית תעסוקתם במכרות הזהב והברזל (“Lega,” Art & Life in Africa).
תרבות השבט

פולחן הבואמי בנוי בצורה של דת או כת חסרת סמכות מרכזית, אך בעלת מערכת היררכית של רמות ידע, כאשר לגברים יש חמש רמות התקדמות ולנשים שלוש. כל כפר מנוהל על ידי זקני הכפר, אשר לרוב גם נמצאים בדרגה הגבוהה ביותר של הבואמי. הבואמי משמעו מלך, כאשר אנשי הבואמי מאמינים כי הבואמי יודע מה טוב, מכוון לשלמות מוסרית, מפיץ עושר וטוב ויודע את הסודות לחיים הטובים. עם זאת, חשוב לציין כי אין מלך ספציפי או סמכות יחידה אשר מרכזת ומפיצה את הבואמי. זו תפיסה של כוח חברתי, וכת אומנותית המועברת באמצעות ריקודים, פתגמים ואובייקטים, אשר מכווינים את אנשי הלגה להגיע אל הטוב. כל אחד מבני שבט הלגה יכול להתקדם בדרגות הבואמי על ידי למידה רבה וביצוע טקסי חניכה שונים הכוללים ריקודים, תנועות ומוזיקה.
אומנות

אחד המרכיבים הבולטים ביותר בתרבות שבט הלגה ובדת הבואמי היא האומנות. מרבית האומנות היא תוצר ישיר של הבואמי אשר באמצעותו מביעים אנשי השבט את דרגתם בבואמי, משקפים ערכים ומשפטים של הבואמי ומשמשים כאמצעים לטקסי הבואמי שונים. כמו כן, האומנות גם משמשת באמצעי לחניכה וללימוד של נשים וגברים את הבואמי.
אומנות שבט הלגה עברה תהפוכות רבות. עיקר השינוי התרחש בשל השלטון הקולוניאלי. הוצאת הבואמי אל מחוץ לחוק בשנת 1933 ורדיפת האמנים בשבט, הביאו לירידה למחתרת של האומנות. מעמדם של האמנים בשבט, על אף שלא היה גבוה טרם הכיבוש, הידרדר אף יותר, ואילץ אמנים לפעול מהר יותר ליצירת חפצי האומנות. בנוסף, הסחר של השלטון הקולוניאלי באוצרות הטבע הוביל לקושי גדול של אנשי השבט להשיג חומרי גלם טובים כמו בעבר, ומחירם עלה בצורה משמעותית. מצב זה הביא לשינוי ולהפשטה של חפצי האומנות. האמנים יצרו חפצים בצורה פשטנית יותר, בעלת מספר משמעויות, ומחומרים זולים יותר על מנת לחסוך זמן ואמצעים כמה שאפשר.
הערות שוליים

↑  2=Kemnitzer S, Luis. 1976, Ethnology: African Railwaymen: Solidarity and Opposition in an East African Labour Force, American Anthropologist, Volume 78, Issue 2, pages 417–418
↑  Biebuyck P, Daniel. 1973, Lega Culture; Art, Initiation, and Moral Philosophy Among a Central African People, University of California Press.
↑  Biebuyck P, Daniel. 1973, Lega Culture; Art, Initiation, and Moral Philosophy Among a Central African People, University of California Press.
↑  3=שRieke, Stephanie. 2010, News Archive
↑  Biebuyck P, Daniel. 1973, Lega Culture; Art, Initiation, and Moral Philosophy Among a Central African People, University of California Press.
↑  3=שRieke, Stephanie. 2010, News Archive
↑  3=שRieke, Stephanie. 2010, News Archive
↑  4=Zuesse M, Evan. 1978, Action as the way of transcendence: the religious significance of the Bwami cult of the Lega, Journal of Religion in Africa, 9 no 1 1978, p 62-72
↑  3=שRieke, Stephanie. 2010, News Archive
↑  4=Zuesse M, Evan. 1978, Action as the way of transcendence: the religious significance of the Bwami cult of the Lega, Journal of Religion in Africa, 9 no 1 1978, p 62-72
↑  2=Kemnitzer S, Luis. 1976, Ethnology: African Railwaymen: Solidarity and Opposition in an East African Labour Force, American Anthropologist, Volume 78, Issue 2, pages 417–418
↑  3=שRieke, Stephanie. 2010, News Archive
↑  3=שRieke, Stephanie. 2010, News Archive
↑  5=Cameron L, Elisabeth. 2002, Art of the Lega: Meaning and Metaphor in Central Africa, African Arts, Vol. 35, No. 2, pp. 44-65+92
↑  5=Cameron L, Elisabeth. 2002, Art of the Lega: Meaning and Metaphor in Central Africa, African Arts, Vol. 35, No. 2, pp. 44-65+92
↑  5=Cameron L, Elisabeth. 2002, Art of the Lega: Meaning and Metaphor in Central Africa, African Arts, Vol. 35, No. 2, pp. 44-65+92
| --- | --- |
בקרת זהויות :  NLI: 987007548757505171  BnF: cb12482941b (data)  LCCN: sh85145248  SUDOC: 034032444 
Brooklyn Museum 2011.3.1 Bwami Hat for Kindi Level
לאנסינג

לאנסינג (באנגלית: Lansing) היא עיר הבירה של מדינת מישיגן שבארצות הברית. בעיר מתגוררים 113,802 תושבים (2009). לאנסינג היא עיר הבירה המדינתית היחידה שאינה מושב מחוז. העיר ממוקמת במחוז אינגהם שבירתו היא העיר מייסון.
היסטוריה

בשנת 1825 נערך הסקר הראשון באזור לאנסינג (למטרות פיתוח הסקר). באותה עת היה האזור בו ממוקמת כיום העיר מיוער בצפיפות.
בשנת 1835 נרכש השטח, במקום בו נמצאת כיום מרכז העיר, על ידי שני אחים מניו יורק והוא נקרא בשם "בידל סיטי" (Biddle City). האחים נסעו לעיירה לאנסינג שבמדינת ניו יורק ומכרו חלקות בעיר שבנו (מבלי שזו נבנתה). 16 מתושבי לאנסינג קנו חלקות ב"עיר" ורק כשנה מאוחר יותר גילו שזו הייתה תרמית. תושבים אלה, שהגיעו אל העיר, התיישבו בה והקימו יישוב בשם "לאנסינג" על שם העיירה ממנה הגיעו.
בשנת 1847 נקבע בחוקת המדינה שעיר הבירה תועבר מדטרויט למרכז המדינה. אחת הסיבות להעברת הבירה היה חשש מקרבתה של העיר דטרויט לגבול ארצות הברית עם קנדה (בשנת 1812 במסגרת מלחמת 1812 נכבשה העיר דטרויט על ידי צבא הממלכה המאוחדת ששלט בקנדה).
בית הנבחרים דן בבחירת הבירה החדשה. בין הערים המוצעות היו אן ארבור, מארשל, ג'קסון וקאלומט. כל אחת מהערים הפעילה לוביסטים לבחירתה, ולבסוף, משבית הנבחרים של מדינת מישיגן לא הצליח לבחור בירה, נבחרה העיר לאנסינג, בה התגוררו באותה עת פחות ממאה תושבים, על מנת שלא לבחור אף אחת מהערים האחרות.
באפריל 1848 הוכרזה לאנסינג רשמית כעיר הבירה, ועם העברת הבירה, החל הכפר לאנסינג לגדול בצורה משמעותית.
בשנת 1859 התגוררו בעיר כ-3,000 תושבים, ושטחה של העיר הגיע ל-7 קמ"ר. בשנה זו הוכרזה העיר רשמית כעיר (עד אז הייתה אמנם עיר בירה, אולם מבחינה מוניציפלית היוותה שלושה כפרים נפרדים).
קישורה של העיר לרשת מסילות הברזל הקל על התפתחות העיר. בשנת 1878 נבנה בניין הקפיטול של המדינה.
בשנת 1897 הוקמה בעיר חברה לייצור מכוניות "חברת המכוניות אולדס" (Olds Motor Vehicle Company) אשר היוותה מנוף משמעותי לפיתוח העיר והפיכתה לעיר תעשייתית. בשנת 1919 שונו גבולות העיר הגדלה להכיל את האזורים סביבה, ובשנת 1959 גדל שטחה של העיר ל-15 קמ"ר.  עשר שנים לאחר יותר גדל שטח העיר לשטחה הנוכחי העומד על 33 קמ"ר.
היסטוריה > אוכלוסייה לאורך ההיסטוריה

| שנה | אוכלוסייה | גידול/קיטון |
| --- | --- | --- |
| 1850 | 1,299 | -- |
| 1860 | 3,074 | 136.6% |
| 1870 | 5,241 | 70.5% |
| 1880 | 8,319 | 58.7% |
| 1890 | 13,102 | 57.5% |
| 1900 | 16,485 | 25.8% |
| 1910 | 31,229 | 89.4% |
| 1920 | 57,327 | 83.6% |
| 1930 | 78,397 | 36.8% |
| 1940 | 78,753 | 0.5% |
| 1950 | 92,129 | 17% |
| 1960 | 107,807 | 17% |
| 1970 | 131,403 | 21.9% |
| 1980 | 130,414 | -0.8% |
| 1990 | 127,321 | -2.4% |
| 2000 | 119,128 | -6.4% |
| 2010 | 114,297 | -4.1% |
גאוגרפיה

שטחה של העיר לאנסינג 91.3 קמ"ר מהם 90.8 קמ"ר שטחי יבשה ו-0.5 קמ"ר שטחי מים (0.57%).
העיר ממוקמת בדרום חצי אי שבמפגש נהר גראנד ונהר רד סידר. 
גובהה של העיר נע בין 890 מטרים מעל פני הים בדרומה של העיר ל-830 מטרים מעל פני הים, בסמוך לנהר גראנד.
העיר שוכנת בסמוך לאגם לאנסינג (ששטחו 2 קמ"ר) המהווה אתר נופש ודיג.
בשטח העיר 9.3 קמ"ר של שטחי פארקים וגנים (מהם 7.2 קמ"ר שטחי פארקים, 1.2 קמ"ר מגרשי גולף ו-0.7 קמ"ר בתי קברות).
אקלים

בלאנסינג יש אקלים יבשתי לח מסוג dfb לפי שיטת קפן, עם חורפים קרים מאוד וקיצים חמימים אך עם ממוצע של פחות מ-C°‏ 22.
| אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> ינואר.19.−0.8.−8.2.−34.52 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> פברואר.21.0.8.−7.6.−38.43 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> מרץ.30.6.9.−3.3.−32.54 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> אפריל.31.14.2.2.4.−21.83 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> מאי.36.20.8.8.6.−7.93 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> יוני.37.26.1.13.9.−3.96 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> יולי.39.28.2.16.1.−1.75 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> אוגוסט.39.27.0.15.3.−3.88 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> ספטמבר.37.23.1.10.8.−7.71 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> אוקטובר.32.15.8.5.1.−12.80 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> נובמבר.26.8.3.−0.1.−21.62 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> דצמבר.21.2.1.−4.8.−32.48 | אקלים בלאנסינג, מישיגן (שדה התעופה הבין-לאומי של לאנסינג, טמפ' נורמליות 1991–2020,  טמפ' קיצוניות 1863–הווה)> שנה.39.14.4.4.0.−38.847 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA
ממשל מקומי

העיר מנוהל על ידי מועצת עיר שבראשה עומד ראש העירייה הנבחר. ראש העיר בוחר את ראשי מחלקות העירייה, ומנסח את תקציב העיר (הכפוף לאישור מועצת העיר). ראש העיר נבחר אחת לארבע שנים. במועצת העיר חברים 8 חברי מועצה הנבחרים מבין ארבעה רבעים (שניים לכל רובע) וכן ארבעה חברים נוספים נבחרים בבחירות שנערכות בכל רחבי העיר.
ראש העיר הנוכחי הוא אנדי שור.
כלכלה

עיקר כלכלת העיר מתבססת על מתן שירותים לממשלת המדינה, על תחום הביטוח ועל ייצור כלי הרכב.
בעיר משרדים ומפעל של ג'נרל מוטורס המספק מקומות עבודה רבים לתושבי העיר. בעיר ממוקמים משרדי ארבע חברות ביטוח גדולות: אוטו אונרס חברה לביטוח (Auto-Owners Insurance), ג'קסון נשיונל לייפ (Jackson National Life), קרן תאונות (Accident Fund) וחברת הביטוח מישיגן מילרז (Michigan Millers Insurance Company).
בעיר פועלות מספר חברות בתחום טכנולוגיות המידע, ביוטכנולוגיה, ותעשיות עתירות ידע.
השכלה

בעיר פועלת אוניברסיטת מדינת מישיגן הגדולה. אוניברסיטה זו היא הגדולה באוניברסיטאות ארצות הברית מבחינת מספר בתי הספר לרפואה הפועלים בה - שלושה בתי ספר לרפואה. באוניברסיטה 14 פקולטות ומכללות שונות. אוניברסיטה זו מפעילה את המכללה החקלאית הוותיקה ביותר בארצות הברית. הפקולטה למשפטים תומאס מ. קולי הפועלת באוניברסיטה היא הפקולטה למשפטים הגדולה בארצות הברית. מרבית תלמידי הפקולטה למשפטים מגיעים אליה ממדינות אחרות, ואינם מתגוררים במישיגן.
בעיר פועלת המכללה הקהילתית לאנסינג בה לומדים 18,000 תלמידים.
בעיר פועלים סניפים של אוניברסיטת מישיגן המערבית, אוניברסיטת דבנפורט, אוניברסיטת מרכז מישיגן והמכללה הנוצרית של היממות הגדולות.
תרבות

בעיר פועלת מאז שנת 1929 התזמורת הסימפונית לאנסינג, כמו כן נערכים בלאנסינג מספר פסטיבלי מוזיקה מדי שנה.
בעיר פועלים מספר להקות תיאטרון, להקת בלט ולהקת מחול מודרני.
בלאנסינג מספר מוזיאונים מתמחים ובהם "מרכז המדע 5 ההתרשמויות" (Impression 5 Science Center) - מוזיאון מדע לילדים, מוזיאון המיפוי (The Museum of Surveying) - המוזיאון היחיד בצפון אמריקה המוקדש למיפוי, מוזיאון תחבורה, היכל תהילה מקומי וכן מרכז טרנר דוג' המוקדש להיסטוריה של העיר.
בעיר פועל גן החיות פארק פוטר.
תחבורה

אל העיר מגיעים שלושה כבישים בינמדינתיים מהירים: ה- I-96, ה-I-69 וה- I-496. בעיר נמצא שדה התעופה לאנסינג קאפיטל. מערכת אוטובוסים של חברת מישיגן פלייר מקשרת את העיר לשדה התעופה דטרויט מטרו.
מערכת התחבורה הציבורית של העיר המופעלת על ידי רשות התחבורה של אזור הבירה ("Capital Area Transportation Authority").
ערים תאומות

ללאנסינג שש ערים תאומות ושלוש "ערים חברות":
גאנה אדואגיירי, גאנה
איטליה קוזנצה, איטליה
מקסיקו גוודלחרה, מקסיקו
הרפובליקה העממית של סין לאנג'ואו, הרפובליקה העממית של סין
יפן אוצו, יפן
רוסיה סנקט פטרבורג, רוסיה
יפן סאקידה, יפן
מקסיקו סלטיו, מקסיקו
הרפובליקה העממית של סין סאנמינג, הרפובליקה העממית של סין
הערות שוליים

↑  Station: Lansing Capital City AP, MI
↑  NowData - NOAA Online Weather Data
↑  אתר מוזיאון מרכז המדע 5 ההתרשמויות
↑  אתר מוזיאון המיפוי
↑  אתר מוזיאון התחבורה
↑  אתר היכל התהילה של לאנסינג
↑  מרכז טרנר דוג' להיסטוריה ולמורשת של העיר לאנסינג
↑  הערים החברות של לאנסינג
| דגל מישיגן מדינת מישיגן |
| --- | --- | --- |
| בירת המדינה | לאנסינג |  |
| אזורים גאוגרפיים | המטרופולין של דטרויט • מיצ'ינה |  |
| היישובים הגדולים ביותר | דטרויט • גרנד ראפידס • וורן • סטרלינג הייטס • לאנסינג • אן ארבור • פלינט • דירבורן • ליבוניה • וסטלנד • טרוי • פרמינגטון הילס • קאלאמאזו • ויומינג • סאות'פילד • רוצ'סטר הילס • טיילור • סנט קלייר שורס • פונטיאק • דירבורן הייטס |  |
| נושאים נוספים | מחוזות • סמלים • היסטוריה • דמוגרפיה • יהדות מישיגן |  |
| --- | --- |
בקרת זהויות :  NLI: 987007564329205171  BNE: XX5552217  BnF: cb15241002z (data)  GND: 4270867-9  LCCN: n80044715  MusicBrainz: 7fb1d4af-24cf-4ca0-9896-415699b58bb3  NARA: 10040654  SUDOC: 196473551  VIAF: 130181211   WorldCat (עם VIAF): 130181211 
העיר בשנת 1890
בית המחוקקים של מישיגן
בקדמת התמונה, המבנה שבעבר שימש את הנהלת חברת אולדסמוביל וברקע, תחנת הכוח אוטו אקרט.
מגפת הקורונה בפנמה

| --- | --- |

 תקופת המגפה:  מרץ 2020 – הווה (כ־4 שנים)
 במדינות או באזורים:  פנמה פנמה
 פתוגן:  נגיף ה-SARS-CoV-2
 מקור המגפה:  ספרד ספרד
 מקרי מוות:  8,623 ‏
 מקרי הדבקה:  1,038,642‏   • 585 מהם חולים פעילים     • 16 מתוכם במצב קשה
 הבריאו:  1,029,434 ‏ רענון נתונים
 
מגפת הקורונה, בה חלו רבים במחלת נגיף הקורונה בפנמה, התפשטה אל המדינה בתחילת מרץ 2020.